OpenLLM-France/wikimedia huggingface dataset:
# Enric Yzaguirre Basterretxe

Enric de Yzaguirre Basterretxe (Ciboure, 1849 - Reus, 1922) fou un industrial basc i reusenc i català d'adopció.

## Biografia

Era d'una família liberal en una zona carlista, Zumarraga. Els seus pares van haver de fugir cap al País Basc de França durant la Primera Guerra Carlina. Va estudiar a Baiona i Saint-Jean-de-Luz; després va anar a estudiar a Anglaterra i ja adult va arribar a Barcelona on vivien dos germans seus que el van aconsellar establir-se a Reus, aleshores segona ciutat de Catalunya i d'un extraordinari dinamisme econòmic. Va iniciar el negoci de l'oli i el vi amb dos socis però el 1884 es va quedar sol i es va dedicar només al vi. Llavors es va casar amb una noia de Reus de la família dels Ferrer Pratdesaba. El seu vermut, amb el nom d'Yzaguirre, i els vins aviat es feren famosos a Reus, Catalunya i Europa, on va obtenir diversos premis. Va ser president del Sindicat d'Exportadors de Vins i vicepresident de la Cambra de Comerç de Reus. Participà activament en la vida política reusenca, donant suport al Foment Nacionalista Republicà. Va fundar un dels velòdroms de la ciutat de Reus. Entre altres activitats va ser administrador del Banc d'Espanya a Reus. Va presidir el patronat Obrer de Sant Josep. Parlava basc, català, castellà, francès i anglès, totes perfectament.

## Referències

* 1 2 Tricaz, Enric. Homes i dones pels carrers de Reus. Valls: Cossetània, 2010, p. 44. ISBN 9788497916929.
* ↑ Arnavat, Albert [et al.]. "Reus sota la Restauració borbònica (1874-1923)". A: Història general de Reus. Reus: l'Ajuntament, 2003. Vol. III, pàg. 341. ISBN 8489688206

## Bibliografia

* Maria Clara de Yzaguirre Pabolleta. Història de la família de Yzaguirre 1523-2011. Barcelona: Líniazero, 2011. 346 p.
# Emékovo

Emékovo (en rus: Эмеково) és un poble de la República de Marí El, a Rússia, que en el cens del 2010 tenia 1.504 habitants. Pertany al districte rural de Voljsk.

## Referències

* ↑ План Генерального Межевания Казанского уезда
# Bakdash

Bakdash o Bakdach —en àrab بكداش, Bakdāx— és una gelateria de Damasc, a Síria. La botiga va ser fundada al voltant de 1885 dins del Soc Al-Hamidiyye, a la ciutat vella de Damasc. És famós pel seu booza cobert de festuc, un gelat mòrbid amb una textura elàstica feta de màstic i salep. La gelateria és famosa a tot el món àrab i ha esdevingut una atracció turística popular.

## Referències

             A Wikimedia Commons hi ha contingut multimèdia relatiu a: Bakdash
* ↑ Orla Guerin «Syria's silent questions». , 26-02-2005.
* ↑ Malouf, Greg; Malouf, Lucy. Saha: A Chef's Journey Through Lebanon and Syria [Middle Eastern Cookbook, 150 Recipes] (en anglès). Periplus Editions (HK) Limited, 2007-11-15. ISBN 9780794604905.
# Diògenes de Cartago

Diògenes de Cartago (en llatí: Diogenes, en grec antic: Διογένης) va ser un general cartaginès que va succeir a Hasdrúbal en el comandament de la fortalesa i ciutat de Neferis (Nepheris) que era el principal lloc per l'abastiment de Cartago. Allà Publi Corneli Escipió Africà Emilià el va atacar, però tanmateix va deixar encarregat del combat al seu lloctinent Leli i va marxar a Cartago.
Molt poc després Escipió va retornar i en acabar un setge de 22 dies va aconseguir de prendre la fortalesa. Es diu que van morir 70.000 cartaginesos en aquell lloc, i que aquesta victòria va ser el primer gran pas abans de l'ocupació la mateixa Cartago, que necessitava les provisions que li subministrava Neferis. L'ocupació d'aquell lloc també va trencar la confiança dels africans que encara defensaven la supremacia de Cartago, segons explica Apià.

## Referències

* ↑ 3.Diogenes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1019
# Dennis Wilshaw

Dennis Wilshaw (Stoke-on-Trent, 11 de març de 1926 - Stoke-on-Trent, 10 de maig de 2004) fou un futbolista anglès de la dècada de 1950.
Fou internacional amb la selecció de futbol d'Anglaterra amb la qual participà a la copa del Món de futbol de 1954.
Pel que fa a clubs, destacà a Wolverhampton Wanderers FC, Walsall i Stoke City FC.

## Referències

* ↑ «Dennis Wilshaw». englandstats.com. [Consulta: 22 juny 2009].
* ↑ «England – Switzerland». fifa.com. Arxivat de l'original el 12 octubre 2012. [Consulta: 23 desembre 2012].
* ↑ «Dennis Wilshaw». thefa.com. [Consulta: 22 juny 2009].
* ↑ «Career stats». Neil Brown stat site. [Consulta: 22 juny 2009].
* ↑ Wilshaw, Dennis a National-Football-Teams.com (anglès)
# Cantó de Neuville-sur-Saône

El cantó de Neuville-sur-Saône és un antic cantó francès del departament del Roine, situat al districte de Lió. Té 15 municipis i el cap és Neuville-sur-Saône.

## Municipis

* Albigny-sur-Saône
* Cailloux-sur-Fontaines
* Couzon-au-Mont-d'Or
* Curis-au-Mont-d'Or
* Fleurieu-sur-Saône
* Fontaines-Saint-Martin
* Fontaines-sur-Saône
* Genay
* Montanay
* Neuville-sur-Saône
* Poleymieux-au-Mont-d'Or
* Quincieux
* Rochetaillée-sur-Saône
* Saint-Germain-au-Mont-d'Or
* Saint-Romain-au-Mont-d'Or
Llista dels consellers generals successius :
| Data d'elecció | Identitat | Partit |
| 1945-1982 | Frédéric Dugoujon | UDSR, després UDF |
| 1982-2008 | Jacques Meyer | RPR, després UMP |
| 2008-2014 | Paul Laffly | UMP |
| les dades anteriors no són pas conegudes ||||
# Desert oriental d'Egipte

El desert oriental d'Egipte és la zona desèrtica situada a l'est del riu Nil, entre aquest riu i la mar Roja i entre el delta del riu al nord i la primera cascada del Nil al sud (més al sud s'anomena desert de Núbia).

## Referències

* ↑ «Eastern Desert | desert, Egypt | Britannica» (en anglès). [Consulta: 28 gener 2023].

## Vegeu també

* Antoni Abat
* Desert de Núbia
* Desert de Líbia
# Sant Sebastià (Santa Maria de Palautordera)

Sant Sebastià, el Remei o Nostra Senyora del Remei és una capella a la divisió de termes entre Santa Maria i Sant Esteve de Palautordera (al Vallès Oriental) davant del Santuari del Remei. Entre 1792 i 1800 es va construir un nou edifici, a l'altre costat de la carretera, i aquesta primitiva capella fou abandonada, sent ara una mena de magatzem protegit com a bé cultural d'interès local.
La façana és molt senzilla, solament té la porta d'entrada i una petita obertura vertical de pedra, per entrar la llum. S'observa la caiguda de l'arrebossat que era construïda en pedra. El seu origen cal cercar-lo al principi del segle xvi, quan es construí com a santuari dedicat a Sant Sebastià, més tard passà la devoció a la Mare de Déu del Remei. Entre els anys 1792 i 1800 es va construir un nou santuari, l'actual capella de Nostra Senyora del Remei. S'abandonà la primitiva en la qual s'havia establert la confraria de Nostra Senyora del Remei a finals del segle xvi. Aquesta capella encara es conserva però està a l'altre cantó de carretera.

## Referències

* 1 2 3 «CAPELLA DE SANT SEBASTIÀ». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 abril 2020].
* Ermita de Sant Sebastià i de la Mare de Déu del Remei a Santa Maria de Palautordera., diumenge, 5 de juliol de 2009
# Austrolebias toba

Austrolebias toba és un peix de la família dels rivúlids i de l'ordre dels ciprinodontiformes. És una espècie descrita per primera vegada el 2005.

## Morfologia

És una espècie de mida petita, no ultrapassa 47,9 mm. El mascle, més gran que la femella, té el cos de color marró fosc a verd blavós, amb algunes puntuacions més clares ordenades en línia vertical sobre els costats. Les femelles tenen els costats de color marró clar, amb unes petites taques més fosques distribuïdes de forma aleatòria i el ventre groc o daurat pàlid.

## Distribució geogràfica

Es va trobar en tolls temporals a la conca del riu Bermejo, proper a la seva desembocadura, a la província de Chaco a l'Argentina, en una regió de clima subtropical, tot i que a l'hivern rep entrades d'aire fred que modifiquen les característiques subtropicals de la resta de l'any.

## Etimologia

L'epítet del nom de l'espècie està dedicat al poble qom, que són els indígenes del Chaco, més coneguts com a toba.

## Referències

* ↑ «Austrolebias toba». Catalogue of Life. (anglès) (anglès)
* ↑ UNEP-WCMC Species Database (anglès)
* 1 2 3 Calviño, Pablo A. «Austrolebias toba (Cyprinodontiformes: Rivulidae), una especie nueva de pez anual de la Argentina» (PDF) (en castellà). Rev. Mus. Argentino Cienc. Nat., n.s., 7, 2005, pàg. 183-190 [Consulta: 29 abril 2020].
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Districte de Beauvais

El Districte de Beauvois és un dels quatre districtes amb què es divideix administrativament el departament francès de l'Oise, a la regió dels Alts de França. La capital de districte és la prefectura de Beauvais. Té 258 municipis agrupats en 14 cantons: Auneuil, Beauvais-Nord-Est, Beauvais-Nord-Oest, Beauvais-Sud-Oest, Chaumont-en-Vexin, Le Coudray-Saint-Germer, Crèvecœur-le-Grand, Formerie, Grandvilliers, Marseille-en-Beauvaisis, Méru, Nivillers, Noailles, Songeons.
# Dennis van Niekerk

Dennis van Niekerk (Kroonstad, Estat Lliure, 19 d'octubre de 1984) va ser un ciclista sud-africà que fou professional del 2005 al 2014.

## Palmarès

* 2010
** 1r al Tour de Luzon

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Cantó de Neuilly-sur-Seine-Nord

El cantó de Neuilly-sur-Seine-Nord és un antic cantó francès del departament dels Alts del Sena, que estava situat al districte de Nanterre. Comptava amb part del municipi de Neuilly-sur-Seine.
Al 2015 va desaparèixer i el seu territori es va unir al nou cantó de Neuilly-sur-Seine.

## Municipis

* Neuilly-sur-Seine (part)

## Història

Llista dels consellers generals successius :
| Data d'elecció | Identitat | Partit |
| 1967-1973 | Jean Fleury | UDR |
| 1973-1985 | Édith Gorce-Franklin | UDR, després RPR |
| 1985-1988 | Nicolas Sarkozy | RPR |
| 1988-2004 | Charles Pasqua | RPR, després RPF |
| 2004-2007 | Nicolas Sarkozy | UMP |
| 2007-2011 | Marie-Cécile Ménard | UMP |
| 2011-2012 | Jean-Christophe Fromantin | Divers droite, després UDI |
| 2012- | Alexandra Fourcade | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | - | - | - | 33.965 | 32.604 | 33.756 |
| A partir de 1990: Població sense dobles comptes |||||||
# Barycholos pulcher

Barycholos pulcher és una espècie d'amfibi que viu a l'Equador.
Està amenaçada d'extinció per la pèrdua del seu hàbitat natural.

## Referències

* Coloma, L.A., Ron, S., Cisneros-Heredia, D. & Almandáriz, A. 2004 Barycholos pulcher. Llista Vermella d'Espècies Amenaçades de la UICN 2006. Consulta: 12 d'abril del 2008.
# Azaghar N'Irs

Azaghar N'Irs (àrab أزغار نيرس) és una comuna rural de la província de Taroudant de la regió de Souss-Massa. Segons el cens de 2014 tenia una població total de 4.748 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Dolphins Football Club

El Dolphins FC fou un club de futbol nigerià de la ciutat de Port Harcourt.
Va ser fundat el 1988 i fins al 2001 s'anomenà Eagle Cement FC. Aleshores adoptà el nom Dolphins FC. El 19 de febrer de 2016, es fusionà amb Sharks FC per formar el club Rivers United FC.

## Palmarès

* Lliga nigeriana de futbol:
** 1997, 2004, 2011
* Copa nigeriana de futbol:
** 2001, 2004, 2006, 2007
* Segona Divisió de Nigèria:
** 1994, 2002, 2008–09

## Referències

* ↑ History of Dolphins Football Club a dolphinfc.sitesng.com
* ↑ Dolphins renamed Rivers United Football Club a goal.com
* ↑ «Nigeria - List of Champions». RSSSF.
* ↑ «Nigeria - List of Cup Winners». rsssf.com. [Consulta: 16 desembre 2017].
# Dennis Taylor

Dennis Taylor va ser un pilot de curses automobilístiques britànic que va arribar a disputar curses de Fórmula 1.
Taylor va néixer el 12 de juny del 1921 a Sidcup, Kent, Anglaterra i va morir el 2 de juny del 1962 en un accident disputant una cursa a Montecarlo, Mònaco.

## A la F1

Va debutar a la cinquena cursa de la temporada 1959 (la desena temporada de la història) del campionat del món de la Fórmula 1, disputant el 18 de juliol del 1959 el GP de la Gran Bretanya al Circuit d'Aintree.
Dennis Taylor va participar en una única prova puntuable pel campionat de la F1, no aconseguint classificar-se per disputar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1959 | Dennis Taylor | Lotus | Climax | MON | 500 | HOL | FRA | GBR NVQ | ALE | POR | ITA | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Manuel Idígoras Aspiazu

Manuel Idígoras Aspiazu (Sevilla, 1 de gener de 1940 - Sevilla, 22 de febrer de 2019) fou un futbolista andalús de la dècada de 1960.

## Trajectòria

Va néixer a Sevilla, de pares bascos. Jugava de davanter centre. Es formà al futbol base del Sevilla FC, d'on passà al primer equip del club andalús. Mentre estava fent el servei militar, fou traspassat al RCD Espanyol, que en aquella temporada, la 1962-63, estava jugant a Segona Divisió. En aquesta primera temporada al club blanc-i-blau, fou l'autor del gol que donà l'ascens del club a Primera, en el partit de desempat de la promoció disputada a l'estadi Santiago Bernabéu davant el RCD Mallorca. En total diputà 71 partits de lliga en els quals marcà 11 gols durant quatre temporades al club. A més jugà dos partits a la Copa de Fires. L'any 1966 fitxà pel Deportivo de La Coruña a primera divisió, i descendint a final de temporada. La següent temporada ingressà a la UE Llevant, descendint a Tercera Divisió a final de la mateixa.

## Referències

* ↑ Fallece Idígoras, ex de Sevilla, Espanyol, Dépor y Levante
* ↑ «Lista Completa de Jugadores - I». Web del Sevilla FC. [Consulta: 20 abril 2013].
* ↑ «Manolo IDÍGORAS». hallofameperico, 26-05-2009. [Consulta: 20 abril 2013].
* ↑ «Idígoras al Levante». Mundo Deportivo, 29-10-1967. [Consulta: 20 abril 2013].
* ↑ «Terol traspasado al Murcia». Mundo Deportivo, 29-06-1968. [Consulta: 20 abril 2013].

## Enllaços externs

* Perfil a BDFutbol
# Cao Yu (príncep)

Cao Yu va ser un rei de Yan, fill de Cao Cao. Quan Cao Rui estigué malalt al llit, fou designat Gran General i rebé l'ordre d'assessorar al recent ascendit Cao Fang. Ho va refusar rotundament a causa de la gran responsabilitat que això suposaria. Històricament va ser fill de Cao Cao, però en la novel·la del Romanç dels Tres Regnes és fill de Cao Pi. La seva muller va ser la filla de Zhang Lu i el seu fill Cao Huan va ser l'últim emperador de Cao Wei.

## Vegeu també

* Llista de persones dels Tres Regnes

## Bibliografia

* Luo Guanzhong; tr. Moss Roberts (1995). Three Kingdoms. ISBN 7-119-00590-1
# Districte de Baradust

El districte de Baradust és un districte kurd d'Iraq (prop de la frontera nord-est) i antic principat kurd entre Ushnu, Rayat i Rawanduz, amb capital a Kani Resh. Limita amb Girdi o Shamdinan al nord, amb el Shirwan a l'oest i amb Bilbas a l'est. Al seu territori hi neix el riu Petit Zab.
S'hi va trobar l'estela urartiana de Kel-i Shin.
Apareix en temps dels hasanwàyhides (959-1015) un descendent dels quals, Nasir al-Dawla Badr, cap de la tribu Baradust, fou l'origen d'un petit principat a la zona. El cap tribal Ghazi Kiran ibn Sultan Ahmad es va oposar al safàvida Ismail I, però després s'hi va aliar i va rebre el títol de Ghazi Kiran i li van reconèixer en feu Targavar, Sumay i Dul. Va restar de fet independent fins a la batalla de Caldiran (1514) quan es va declarar vassall del sultà otomà que li va concedir diversos districtes. El seu fill Shah Muhammad Beg ibn Ghazi Kiran va fundar l'emirat de Sumay; el 1597 l'emir de Sumay es deia Awliya Beg. A Targavar regnava al segle xvi Nasir Beg ibn Shirin Baradust ibn Shaykh Hasan i el més famós de la branca fou Khan Yakdas revoltat contra Abbas I el Gran al començament del segle xvii, que es va tancar a la fortalesa de Dimdim (1608) que va resistir fins al 1610. Altres emirs destacats foren Fayd Allah Bey i Yusif Baradust, que va sostenir una dura guerra contra Mir Muhammad de Shamdinan.
L'emir Sadik Khan va contribuir a la pujada al tron de la dinastia qajar però es va revoltar contra Fath Ali Shah (1796).
Modernament cal esmentar l'emir Ismail Agha Simko Abdoy que el febrer de 1918 va fer matar el patriarca nestorià Benyamin Mar Shimun i durant un temps fou senyor de tots els territoris a l'oest del llac Úrmia però en fou expulsat per una expedició militar persa el 1922 i es va refugiar a Rawanduz; quan uns anys després va voler retornar fou mort en una emboscada prop d'Ushnu. Shaykh Rashid de Lolan, emir dels Baradust es va enfrontar el 1931 amb l'emir kurd Shaykh Ahmad Barzani, reconegut pels britànics, que s'havia proclamat Déu i Profeta i recomava menjar porc i destruir l'alcorà (Ahmad fou derrotat pels britànics el 1932-1933).
Al segle xx la tribu més potent a la regió eren els shikak amb dos mil famílies, originaris de la regió de Mayyafarikin.

## Bibliografia

* B. Nikitine, Les Kurdes, 1956
* Article a Encyclopaedia Iranica
# Els miserables (desambiguació)

«Els miserables o Les Misérables» té aquests significats:
* Els miserables, novel·la de 1862 escrita per Victor Hugo
* Les Misérables (musical), musical de 1980 compost per Claude-Michel Schönberg amb llibret d'Alain Boublil i lletres de Herbert Kretzmer

## Cinema

* Les Misérables (pel·lícula de 1909), pel·lícula muda estatunidenca dirigida per J. Stuart Blackton
* Les Misérables (pel·lícula de 1913), pel·lícula muda francesa dirigida per Albert Capellani
* Els miserables (pel·lícula de 1917), pel·lícula muda estatunidenca dirigida per Frank Lloyd
* Les Misérables (pel·lícula de 1925), pel·lícula muda francesa dirigida per Henri Fescourt
* Les Misérables (pel·lícula de 1934), pel·lícula francesa dirigida per Raymond Bernard
* Les Misérables (pel·lícula de 1935), pel·lícula estatunidenca dirigida per Richard Boleslawski
* I miserabili, pel·lícula italiana de 1948 dirigida per Riccardo Freda
* Les Misérables (pel·lícula de 1952), pel·lícula estatunidenca dirigida per Lewis Milestone
* Les Misérables (pel·lícula de 1958), pel·lícula francesa dirigida per Jean-Paul Le Chanois i amb música de Georges Van Parys
* Les Misérables (pel·lícula de 1978), telefilm estatunidenc dirigit per Glenn Jordan
* Les Misérables (pel·lícula de 1982), pel·lícula francesa dirigida per Robert Hossein
* Els miserables (pel·lícula de 1995), pel·lícula francesa dirigida par Claude Lelouch
* Els miserables (pel·lícula de 1998), pel·lícula britànico-estatunidenca dirigida per Bille August, i interpretada per Liam Neeson, Geoffrey Rush i Claire Danes
* Els miserables (pel·lícula de 2012), pel·lícula britànica musical dirigida per Tom Hooper, amb Hugh Jackman i Russell Crowe
* Els miserables (pel·lícula de 2019), pel·lícula francesa dirigida per Ladj

## Televisió

* Les Misérables (sèrie de televisió de 1967), sèrie britànica protagonitzada per Frank Finlay
* Les Misérables (sèrie de televisió de 1972), minisèrie francesa protagonitzada per Georges Géret i Bernard Fresson
* Les Misérables (sèrie de televisió de 2000), minisèrie francesa protagonitzada per Gérard Depardieu i John Malkovich
* Les Misérables: Shōjo Cosette, sèrie de televisió japonesa d'anime de 2007 de Nippon Animation
* Les Misérables (sèrie de televisió de 2018), sèrie britànica protagonitzada per Dominic West
# Bagrus ubangensis

Bagrus ubangensis és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 31,5 cm de longitud total.

## Distribució geogràfica

Es troba a la conca del riu Congo.

## Referències

* ↑ Bosc L. A. G. 1816-1819. (Pisces accounts.) A Nouveau Dictionnaire d'Histoire Naturelle..., Nouv. Ed. Paris. Nouv. Dict. Hist. Nat. v. 1-36.
* ↑ BioLib (anglès)
* 1 2 FishBase (anglès)
* ↑ Steindachner, F. 1914. Zur Fischfauna des Dscha, eines sekundären Nebenflusses des Kongo, im Bezirke Molundu, Kamerun. Denkschr. Akad. Wiss. Wien 89:1-64.

## Bibliografia

* Ankei, Y. 1989. Folk knowledge of fish among the Songala and the Bwari: comparative ethnoichthology of the Lualaba River and Lake Tanganyika fishermen. Afr. Stud. Monogr. suppl. 9:1-88.
* Bailey, R. M. i D. J. Stewart 1983: Bagrus Bosc, 1816 (Pisces, Siluriformes): Proposal to place on the Official List. Z.N.(S.)2371. Bulletin of Zoological Nomenclature v. 40 (pt 3): 167-172.
* Boulenger, G. A. 1902. Additions à la faune ichthyologique de bassin du Congo. Matériaux pour la faune du Congo. Annales du Musee du Congo (Ser. Zoology) v. 2 (fasc. 2): 19-57, Pls. 7-16.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, William N.: Genera of Recent Fishes. California Academy of Sciences. San Francisco (Califòrnia, Estats Units). iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dolsa

Una dolsa (també escrit dolça [dɔ̞́ɫsə] i usat normalment en plural, dolses) és un dolç típic de Mallorca. Segons el Diccionari Alcover-Moll, és una «tallada de pasta fina de farina, que una vegada cuita es torna posar al forn i es bescuita o bescou (Mall.); cast. bizcocho. Voleu que veja si per aquesta terra trobaré quartos o dolses de bescuit o madritxos, Penya Mos. iii, 205. Hey hagué beure y confits y dolses, de tot abastament, Ignor. 11.»
L'entrada del Diccionari de l'Enciclopèdia, en canvi, ens remet a la paraula «esponjat», fet una mica desconcertant perquè les dolces no ho són gens, d'esponjoses. Són seques i volàtils.
El Termcat és més precís perquè en la seva entrada diu: «Pasta sòlida i lleugera, feta amb xarop a punt de bola fort, al qual s'afegeix una glaça feta amb sucre de llustre, clara d'ou i suc de llimona o crémor tàrtar.»
Es poden menjar mullades al cafè amb llet o a la xocolata desfeta; també es fan servir per a fer púdings o per a ratllar-les sobre la coca de brossat.

## Referències

* ↑ «Diccionari català-valencià-balear». dcvb.iecat.net. Arxivat de l'original el 2004-08-26. [Consulta: 14 gener 2017].
* ↑ «GDLC - dolsa». www.diccionari.cat. [Consulta: 14 gener 2017].
* ↑ «TERMCAT – Cercaterm». www.termcat.cat. [Consulta: 14 gener 2017].